Josef Suk (fiolinist)

Josef Suk (1929–2011) var en tsjekkisk fiolinist og  bratsjist som ble regnet som sitt lands mest betydelige solist, og internasjonalt anerkjent som en ambassadør for tsjekkisk – og ikke minst Antonín Dvořáks – musikk.

 Liv og virke 
Josef Suk var sønnesønn av komponisten Josef Suk og oldebarn av komponisten Antonín Dvořák.

Suk studerte ved konservatoriet i Praha og med fiolinpedagogen . Han debuterte offisielt som solist i 1954 og fikk raskt en internasjonal karriere. Suk spilte i en mengde ulike sammenstillinger, både konsertant og kammermusikalsk og ble regnet som en av de mest allsidige fiolinistene på 1900-tallet, med et musikalsk spenn fra Johann Sebastian Bach til Alban Berg.

For Suk var kammermusikken like viktig som den solistiske aktiviteten.  I den «tsjekkiske tio»  satte han – sammen med   Jan Panenka på klaver og Josef Chuchro på cello – en høy målestokk med innspillinger av Schubert (op. 99), Beethoven og Dvořák. Med den «amerikanske trioen» –  på klaver og  på cello – utmerket han seg framfor alt med innspillinger av trioene til Brahms. 

I 1974 stiftet Suk et eget kammerorkester, Sukův komorní orchestr («Suk kammerorkester»). 

Fra 1960-årene av spilte Suk på  stradivarius «Camposelice» som den tsjekkiske staten stilte til hans rådighet.

 Bibliografi 
 Harald Eggebrecht: Große Geiger: Kreisler, Heifetz, Oistrach, Mutter, Hahn & Co. Piper, München/Zürich 2000, ISBN 3-492-04264-3

 Referanser 

 Eksterne lenker 




  Nekrolog, New York Times 8. juli 2011
  Suk framfører Beethovens første fiolinkonsert, youtube.com

Kategori:Fiolinister
Kategori:Bratsjister
Kategori:Personer fra Praha